- Hindi News
- National
- पूर्व नक्सली ने डीसी से किया आग्रह, कहा शिक्षा व्यवस्था बेहतर तो बदलेेंगे हालात
पूर्व नक्सली ने डीसी से किया आग्रह, कहा शिक्षा व्यवस्था बेहतर तो बदलेेंगे हालात
वर्षोंतक गुड़ाबांधा के जंगलों में रहकर सरकारी व्यवस्था को चुनौती देने वाले पूर्व नक्सली चुन्नू मुंडा हाल के दिनों में सरेंडर करने वाले नक्सली कानू मुंडा के परिजनों ने डीसी अमित कुमार से इस इलाके में चहुंमुखी विकास की मांग की। कहा- सर, शिक्षा की बढ़िया व्यवस्था करें तो बदलेगा हालात। डीसी शुक्रवार को जिले के अति नक्सल प्रभावित गुड़ाबांधा इलाके के औचक निरीक्षण पर पहुंचे थे। इस दौरान डीसी ने जिले के जियान, महेशपुर ज्वालाकांट गांव में ग्रामीणों के साथ बैठक की। मालूम हो कि जिले के तीन गांव अति नक्सल प्रभावित हैं, जिसे पुलिस ने कानू मुंडा समेत अन्य नक्सलियों के सरेंडर के बाद इन इलाकों को नक्सल मुक्त कराया है। प्रशासन का प्रयास है कि वर्षों बाद इन इलाकों में विकास का काम शुरू हो। यहां के युवक नक्सलियों के बहकावे में आए इससे पहले ही इस इलाके में तेजी से विकास शुरू कर दिया जाए। सहायक पुलिस में इस क्षेत्र के अधिक से अधिक युवाओं को बहाल किया जाए और कौशल विकास योजना के तहत तकनीकी प्रशिक्षण देकर रोजगार से जोड़ा जाए। यहीं कारण है कि डीसी पिछले 48 घंटे के अंदर अपने मातहत अधिकारियों के साथ दो बार नक्सल क्षेत्र का दौरा कर ग्रामीणों से सीधा संवाद कर उनकी समस्याओं सुन चुके है।
विद्यालय का निरीक्षण करते उपायुक्त।
पूर्व नक्सली चुन्नू मुंडा से बातचीत करते ग्रामीण एसपी डीसी।
प्रशासन 15 को करेगा गुड़ाबांधा में विकास मेला का आयोजन
प्रशासनने गुड़ाबांधा प्रखंड में कई बुनियादी संरचना को विकसित करने का फैसला लिया है। फोकस एरिया के तहत चयनित 30 नक्सल गांवों के ग्रामीणों को सरकारी योजनाओं का लाभ पहुंचाने के लिए 15 मार्च को गुड़ाबांधा (ज्वालकांटा) में विकास मेला का आयोजन किया जा रहा है। इसके अलावा गुड़ाबांधा में हाई स्कूल की चाहरदीवारी बनाई जाएगी, ताकि अगले साल में मैट्रिक का परीक्षा केंद्र गुड़ाबांधा में ही बनाया जा सके। गुड़ाबांधा के किसी एक हाई स्कूल को अपग्रेड कर प्लस टू स्कूल बनाया जाएगा।
^जिले में जल्द ही ग्रामीण पुलिस सहायक की नियुक्ति होगी। गुड़ाबांदा, डुमरिया और मुसाबनी के शिक्षित युवाओं को ही पूर्वी सिंहभूम जिला के ग्रामीण पुलिस सहायक के रूप बहाली की जाएगी। लोगों की समस्या का समाधान करने का हर संभव प्रयास होगा। शैलेंद्रप्रसाद वर्णवाल, ग्रामीण एसपी
^राज्य सरकार त्वरित गति से सरकारी योजनाओं का लाभ ग्रामीणों तक पंहुचाना चाहती है। यहां विकास का नया द्वार खुलेगा। राशन कार्ड से छूटे हुए परिवारों और सामाजिक पेंशन से वंचित वृद्धों को जल्द ही इन योजनाओं का लाभ दिया जाएगा। क्षेत्र की सभी सड़कों का निर्माण कराया जाएगा। युवाओं को रोजगार की व्यवस्था की जाएगी। सभी विभागों के पदाधिकारी विकास मेला में उपस्थित रहेंगे। ग्रामीणों की समस्याओं का समाधान मेला में मौके पर ही किया जाएगा। अमितकुमार, उपायुक्त, पूर्वी सिंहभूम
एक शिक्षक के भरोसे चल रहा मिलनबिथी हाई स्कूल
सर,एक ही शिक्षक हैं, जो हमलोगों को पढ़ाते हैं। यह बात मिलनबिथी हाई स्कूल के छात्रों ने डीसी अमित कुमार से कहीं। डीसी गुड़ाबांधा के दौरे के क्रम मेें स्कूल पहुंच थे। डीसी को छात्रों ने बताया कि सर, एक ही शिक्षक है, जो संस्कृत पढ़ाते हैं। डीसी ने छात्रों से जानना चाहा कि किस विषय का शिक्षक चाहिए। छात्रों के सुझाव पर प्रशासन ने मिलनबिथी हाई स्कूल में अंग्रेजी विज्ञान के शिक्षक को पदस्थापित करने का फैसला लिया। सोमवार को शिक्षक की पोस्टिंग कर दी जाएगी। वर्षों बाद जिला के मुखिया को सामने देखकर ग्रामीणों को विकास की उम्मीद जगी। सबसे पहले उपायुक्त अमित कुमार प्रखंड कार्यालय पंहुचे। बीडीओ हारुन रशीद को विकास योजनाओं में तेजी लाने का निर्देश दिया। इसके बाद उपायुक्त ज्वालकाटा मध्य और उच्च विद्यालय के छात्रों से मिले। ज्वालकाटा में उपायुक्त ने ग्रामीणों से बात की। सिंहपुरा पंचायत के ग्रामीणों ने सड़क के निर्माण की मांग की। इसके अलावे पेयजल की समस्या को प्रमुखता से उठाया गया।
सरेंडर करनेवाला नक्सली चुन्नू से डीसी ने की बात
नक्सलमुक्त होने के बाद डीसी ने जियान के ग्रामीणों से पहली बार मुलाकात की। पूर्व नक्सली चुन्नू मुंडा, नक्सलियों के परिजनों और ग्रामीणों से डीसी ने एक-एक समस्या की जानकारी मांगी। ग्रामीणों ने 3 बड़े तालाब, डीप बोरिंग के अलावे इस क्षेत्र मे आवासीय विद्यालय खोलने की मांग रखी। कहा गया की गर्मी में नहाने के लिए पानी नहीं मिलता है। पेयजल और सिंचाई के लिए डीप बोरिंग की मांग की गई। जियान की महिलाओं ने राशन कार्ड में नाम छूटने की बात कही। साथ ही सामाजिक सुरक्षा पेंशन का लाभ नही मिलने की शिकायत भी की। डीसी महेशपुर के ग्रामीणों से भी मिले और समस्याओं की जानकारी ली। डीसी की मौजूदगी में ज्वालकाटा मध्य विद्यालय क्वीज प्रतियोगिता का आयोजन हुआ। इसमें छात्र राजू सोरेन को सामान्य ज्ञान की अच्छी जानकारी से खुश होकर डीसी ने पुरस्कार स्वरूप एक फुटबाॅल दिया जियान के ग्रामीणों को फुटबाल और जर्सी दिया गया। मौके पर ग्रामीण एसपी शैलेंद्र प्रसाद वर्णवाल, एसडीओ सुशांत गौरव, डीएसपी अजित कुमार विमल, पथ निर्माण विभाग के कार्यपालक अभियंता संजय कुमार सिंह, ग्रामीण विकास विभाग के ईई संजीव कुमार राम बीडीओ हारुन रशीद, थाना प्रभारी कुलदीप कुमार उपस्थित थे
tgl_Latn sot_Latn hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva